
[bookmark: _Toc436381222][bookmark: _Toc203121088]1. Strateški okvir 

Strateški okvir za razvoj Srednjoročnog plana rada Agencije za državnu službu Bosne i Hercegovine (u daljnjem tekstu: Agencija) 2027–2029. obuhvata sljedeće dokumente:

· Srednjoročni program rada Vijeća ministara Bosne i Hercegovine 
· Strateški okvir institucija Bosne i Hercegovine do 2030. godine
· Okvir za realizaciju Ciljeva održivog razvoja u Bosni i Hercegovini
· Strateški okvir za reformu javne uprave 2018-2022. i Akcijski plan za reformu javne uprave
· Sveobuhvatna strategija upravljanja javnim financijama u BiH
· Srednjoročni plana rada Agencije 2026-2028.
· Gender akcijski plan Bosne i Hercegovine 2023-2027., s Operativnim planom institucija BiH za implementaciju Gender akcijskog plana Bosne i Hercegovine 2023-2027.
· Strategija za borbu protiv korupcije 2024-2028. i Akcijski plan za provođenje Strategije za borbu protiv korupcije 2024-2028.
· Načela javne uprave SIGMA-e
· Sporazum o stabilizaciji i pridruživanju između Europskih zajednica i njihovih država članica, s jedne strane i Bosne i Hercegovine, s druge strane
· Zakon o Vijeću ministara BiH 
· Zakon o ministarstvima i drugim tijelima uprave BiH 
· Zakon o državnoj službi u institucijama BiH 

Prema Strateškom okviru institucija BiH do 2030. godine, mandat Agencije doprinosi strateškom cilju „Transparentan, efikasan i odgovoran javni sektor“. Agencija u svom djelovanju primjenjuje načela zakonitosti, transparentnosti i javnosti, odgovornosti, djelotvornosti i ekonomičnosti, te profesionalne nepristrasnosti.
Prioritet Agencije koji proizilazi iz navedenog strateškog cilja je unaprijediti funkcionalnost, transparentnost, efikasnost i odgovornost u institucijama Vijeća ministara Bosne i Hercegovine. Agencija će naglasak staviti na reformske procese koji će orijentirati Agenciju ka korisnicima, na način da će pratiti njihove potrebe i očekivanja, na temelju čega će unaprijediti poslovne procese, smanjiti administrativno opterećenje, učiniti dostupnim svoje usluge putem različitih komunikacijskih kanala.  

[bookmark: _Toc436381223][bookmark: _Toc203121089]2. Mandat, misija i vizija 
[bookmark: _Toc203121090]
2.1. Mandat 
Agencija je osnovana člankom 62. Zakona o državnoj službi u institucijama Bosne i Hercegovine (“Službeni glasnik BiH”, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24) kao samostalna upravna organizacija Bosne i Hercegovine sa svojstvom pravne osobe koja je, sukladno Zakonu o državnoj službi u institucijama Bosne i Hercegovine, nadležna za: 
· osiguravanje realizacije procesa zapošljavanja državnih službenika na zahtjev institucija;  
· pomaganje institucijama u realizaciji njihove kadrovske politike, organizacijskog razvoja, kao i pri uspostavljanju jedinstvenog informacijskog sustava za upravljanje ljudskim resursima u institucijama Bosne i Hercegovine;  
· osiguravanje obuke i razvoja državne službe;  
· druge poslove i zadatke utvrđene Zakonom o državnoj službi u institucijama Bosne i Hercegovine.

[bookmark: _Toc203121091]Agencija je, sukladno Zakonu, institucija koja jedan dio aktivnosti obavlja na zahtjev ili po davanju suglasnosti institucija Bosne i Hercegovine. Takve aktivnosti su uvjetovane interaktivnim sudjelovanjem i suradnjom s drugim institucijama Bosne i Hercegovine, kojima Agencija pomaže u realiziranju kadrovske politike i obuke državnih službenika. 

2.2. Vizija 
Moderna državna služba u skladu s najvišim profesionalnim standardima.
[bookmark: _Toc203121092]
2.3. Misija 
Agencija realizira proces zapošljavanja i stručnog usavršavanja državnih službenika, te pomaže u upravljanju ljudskim potencijalima institucija Bosne i Hercegovine radi efikasnijeg, profesionalnijeg i ekonomičnijeg obavljanja poslova iz domena državne uprave.

[bookmark: _Toc436381224][bookmark: _Toc203121093]3. Učesnici i partneri
[bookmark: _Toc203121094]
3.1. Suradnja s domaćim institucijama
U skladu s odredbama Zakona o državnoj službi u institucijama Bosne i Hercegovine, te njegovim provedbenim aktima, Agencija radi na uspostavljanju suvremene, efikasne i profesionalne državne službe na razini države Bosne i Hercegovine. Agencija, kao institucija nadležna za realizaciju procesa zapošljavanja državnih službenika u institucijama Bosne i Hercegovine na zahtjev tih institucija, pomaže institucijama u realizaciji njihove kadrovske politike, organizacijskog razvoja, kao i pri uspostavljanju informacijskih sustava iz područja upravljanja ljudskim potencijalima, što predstavlja  nov i suvremen pristup ovom segmentu državne službe. Također, Agencija kontinuirano proširuje i osuvremenjava obuku i razvoj državne službe uvodeći u ovom domenu, pored standardnih klasičnih oblika obuke, i nove oblike korištenjem suvremenih informacijskih tehnologija. 

Agencija je postala prepoznata i kao institucija koja u svom domenu rada ima i segment zaštite prava, kako po pitanju žalbi i stegovne odgovornosti državnih službenika, tako i u pogledu datih mišljenja na zahtjev institucija i fizičkih osoba vezano za područje državne službe u cjelini (od zapošljavanja preko ocjenjivanja državnih službenika i obuke državnih službenika, do mogućnosti ostvarivanja prava koja proizilaze iz važećih pravnih normi, kao i do sankcioniranja povrede službene dužnosti).  

Dakle, Agencija je krovna institucija koja pruža pomoć svim državnim institucijama kroz proces zapošljavanja, obuke i zaštite prava svih državnih službenika. Nadalje, u suradnji s drugim nadležnim institucijama Bosne i Hercegovine, Agencija u domenu svoje nadležnosti kontinuirano poduzima aktivnosti kao jedna od 15 ključnih institucija na reformi javne uprave i realizaciji zacrtanih ciljeva iz Akcijskog plana za reformu javne uprave.
Ključni partneri u ovom procesu su Agencija za državnu službu FBiH, Agencija za državnu upravu RS i Pododjeljenje za ljudske resurse Brčko distrikta BiH, uz koordinirajuću ulogu Ureda koordinatora za reformu javne uprave i Direkcije za europske integracije Vijeća ministara Bosne i Hercegovine. 

U organizaciji Agencije za državnu službu BiH 26.2.2026. godine u Sarajevu, održan je 5. sastanak     Foruma direktora Agencija za državnu službu/upravu u BiH koji uključuje i predstavnika BDBiH kroz funkciju šefa Pododjela za ljudske resurse, čime je ispunjena preporuka Posebne grupe za reformu javne uprave. Planirano je održavanje sastanaka Foruma direktora i u razdoblju 2027-2029. godina.

  Uz podršku Regionalne škole za reformu javne uprave (ReSPA) izrađena je Strategija razvoja  upravljanja ljudskim potencijalima u državnoj službi Bosne i Hercegovine 2025-2030, koja je upućena na usvajanje Vijeću ministara BiH. 

U kontekstu provođenja Gender akcijskog plana Bosne i Hercegovine Agencija je imenovala svoju predstavnicu u Koordinacijski odbor Vijeća ministara Bosne i Hercegovine koja zajedno s Agencijom za ravnopravnost spolova Bosne i Hercegovine doprinosi u izradi Operativnog plana Vijeća ministara Bosne i Hercegovine za provođenje Gender akcijskog plana Bosne i Hercegovine.  

[bookmark: _Toc203121095]3.2. Međunarodna suradnja

3.2.1. Regionalna škola za javnu upravu (ReSPA)

Agencija ostvaruje kontinuiranu suradnju sa Regionalnom školom za javnu upravu za zemlje zapadnog Balkana (ReSPA - The Regional School of Public Administration), putem sudjelovanja predstavnika Agencije u trening aktivnostima, konferencijama na visokoj razini i interresornim profesionalnim mrežama, s ciljem transfera i unapređenja novih znanja i vještina kroz razne oblike obuka i treninga i razmjenom iskustava u regionu i između regiona i zemalja članica EU. 

Navedene aktivnosti doprinose unapređenju suradnje na području javne uprave između država članica ReSPA-e, kao i između institucija javne uprave država članica ReSPA-e i srodnih institucija u državama članicama Europske unije, te razvoju ljudskih potencijala u javnoj upravi u skladu s načelima europskog upravnog prostora.
3.2.2. SIGMA (Support for Improvement in Governance and Management)
Agencija ostvaruje usku suradnju s predstavnicima SIGMA-e (Support for Improvement in Governance and Management), zajedničkom inicijativom OECD-a (Organizacije za ekonomsku suradnju i razvoj) i Europske unije, u cilju ispunjenja preporuka Posebne grupe za reformu javne uprave.

3.2.3. Francuski institut u Bosni i Hercegovini

Agencija ostvaruje dugogodišnju suradnju s Francuskim institutom u Bosni i Hercegovini putem tečajeva i radionica francuskog jezika za državne službenike. Navedene obuke su se pokazale izuzetno korisnim, uzimajući u obzir da je strateški cilj Bosne i Hercegovine članstvo u EU i NATO-u, i da je francuski jezik radni jezik velikog broja međunarodnih institucija s kojima Bosna i Hercegovina surađuje.
3.2.4. Program Ujedinjenih naroda za razvoj (UNDP)
Agencija ostvaruje višestruku suradnju s Programom Ujedinjenih naroda za razvoj (UNDP) u realizaciji provođenja procjene digitalne spremnosti  i doprinosu digitalnoj transformaciji javne uprave. Radi se i analiza stanja i potencijala trenutnog korištenja umjetne inteligencije u javnoj upravi s utvrđivanjem potreba za jačanjem vještina državnih službenika i organizaciji programa obuka. Surađujemo na organizaciji radionica na temu “Digitalna transformacija i prava”. Cilj je otvoriti prostor za dijalog o tome kako institucije, u procesima digitalizacije, mogu ugraditi načela sadržana u Deklaraciji EU o digitalnim pravima i načelima. Ostvaruje se suradnja i u projektu „Jačanje kapaciteta cyber sigurnosti u Bosni i Hercegovini“, kao i u projektu koji se odnosi na transparentno upravljanje okolišem. 
3.2.5. EUPAN (European Public Administration Network)
Dana 27.5.2025. godine Bosna i Hercegovina je dobila status promatrača u EUPAN-u. Time je Bosna i Hercegovina dobila priliku sudjelovati u radu jedne od najvažnijih europskih platformi za suradnju i razmjenu iskustava u području javne uprave. 
[bookmark: _Toc436381225][bookmark: _Toc203121096]4. Osnovna programska opredjeljenja
[bookmark: _Toc203121097]
4.1 Opis ciljeva programa, programa, programskih aktivnosti za trogodišnje razdoblje (glavna usredotočenost institucije u naredne tri godine)

Aktivnosti Agencije za državnu službu Bosne i Hercegovine provode se u okviru programa Zapošljavanje, stručno usavršavanje i zaštita prava državnih službenika. Ovaj program čini okosnicu razvojnog djelovanja Agencije u kontekstu podrške u unapređenju ljudskih potencijala državne službe da odgovori potrebama upravljanja u funkciji rasta.

Sve aktivnosti Agencije u realizaciji Sporazuma o stabilizaciji i pridruživanju između EU i BiH, u smislu nositelja aktivnosti potpadaju pod nadležnost Ministarstva pravde BiH, Direkcije za europske integracije BiH i Ureda koordinatora za reformu javne uprave. Kroz učešće u radu nadzornih timova kojima koordinira Ured koordinatora za reformu javne uprave, posebne grupe za reformu javne uprave EU-BiH i putem sačinjavanja i dostavljanja izvješća i relevantnih informacija gore navedenim institucijama, Agencija doprinosi približavanju BiH prema EU.

Razvoj državne službe temelji se na načelima suvremene, efikasne i profesionalne državne službe na razini Bosne i Hercegovine. Uzimajući u obzir mandat Agencije, izrađen je specifični cilj koji doprinosi realizaciji srednjoročnog cilja. Kako se osnovne nadležnosti Agencije odnose na 1) realizaciju procesa zapošljavanja državnih službenika na zahtjev institucija, 2) podršku institucijama u realizaciji njihove kadrovske politike i organizacijskog razvoja, te 3) osiguravanje obuke i razvoj državne službe, program koji je izrađen za realizaciju specifičnog cilja odgovaraju trenutnom stanju kada su u pitanju zahtjevi provođenja ovih nadležnosti. 

Program za realizaciju specifičnog cilja: 
[bookmark: _Hlk134634537]
1. Zapošljavanje, stručno usavršavanje i zaštita prava državnih službenika

Ovaj program čini okosnicu razvojnog djelovanja Agencije u kontekstu podrške u unapređenju ljudskih potencijala državne službe da odgovori potrebama upravljanja u funkciji rasta.

Agencija, kao institucija nadležna za realizaciju procesa zapošljavanja državnih službenika u institucijama Bosne i Hercegovine na zahtjev institucija, pomaže institucijama u realizaciji njihove kadrovske politike, organizacijskog razvoja, kao i pri uspostavljanju informacijskih sustava iz području upravljanja ljudskim potencijalima, što predstavlja nov i suvremen pristup ovom segmentu državne službe. 

Okvir kompetencija u procesu zapošljavanja u državnu službu ima veliki značaj i predstavlja korak naprijed ka samom razvoju i unapređenju procesa zapošljavanja. Kompetencije su stavovi i obrasci ponašanja, a uobičajeno se definiraju kao skup ponašanja potrebnih za učinkovito obavljanje zadataka i funkcija radnog mjesta. Kompetencije utječu na to kako ljudi primjenjuju svoje znanje, tehničke vještine i vještine upravljanja. One ukazuju da uspjeh u državnoj službi ne određuje samo „to što radimo“, nego i „kako mi to radimo“. 

Agencija će nastaviti pružati podršku nadležnim institucijama i povjerenstvima za izbor da osiguraju kvalitetnu primjenu okvira kompetencija kod zapošljavanja državnih službenika. 

Agencija je, pored prijave na javni oglas putem poštanske službe, omogućila kandidatima da podnesu elektronsku prijavu za oglašena radna mjesta državnih službenika putem informacijskog sustava za elektronsko upravljanje procesom zapošljavanja državnih službenika (https://konkursi.ads.gov.ba/), u skladu s Naputkom o načinu i postupku podnošenja elektronske prijave kandidata u postupku zapošljavanja državnih službenika u institucijama BiH. Na ovaj način smanjuju se troškovi kopiranja i ovjere dokumentacije, kao i poštanskih usluga, te štedi na vremenu pripreme dokumentacije.
Razvoj informacijskog sustava za elektronsko upravljanje procesom zapošljavanja državnih službenika je dugotrajan proces realizacije ciljeva Agencije, a koji se odnosi na:
● pojednostavljenje postupka apliciranja za radna mjesta državnih službenika kroz uvođenje on-line prijave, te drugih modula integralnog sustava za elektronsko zapošljavanje koji će dovesti do pojednostavljenja procesa selekcije kandidata i doprinijeti daljnjem skraćenju postupka zapošljavanja;
● pojednostavljenje izbornog postupka u natječajnim procedurama što doprinosi dodatnom skraćenju postupka zapošljavanja;
● nastavak suradnje s agencijama srodnih nadležnosti na svim razinama, između ostalog, i u segmentu pojednostavljenja i unapređenja procesa zapošljavanja u državnu službu. 
Agencija će, u skladu s planom zapošljavanja i zahtjevima institucijama, nastaviti doprinositi realizaciji njihove kadrovske politike, uz istodoban razvoj sustava kompetencija i daljnje unapređenje sustava za elektronsko zapošljavanje u državnu službu institucija Bosne i Hercegovine.
Pored unapređenja sustava za elektronsko upravljanje procesom zapošljavanja državnih službenika Agencija, u skladu s najnovijim izmjenama i dopunama Zakona o državnoj službi radi se na uspostavljanju Registra zaposlenih u institucijama Bosne i Hercegovine. Registar zaposlenih predstavlja kadrovsku evidenciju zaposlenih koju vodi Agencija u suradnji sa institucijama, a koji čini jedan od modula informacijskog sustava upravljanja ljudskim potencijalima i koji služi za upravljanje kadrovima u vezi s radnim odnosima, a vodi se u elektronskoj formi informatičke baze podataka. U Registru zaposlenih vode se podaci o: imenu i prezimenu, jedinstvenom matičnom broju, prezimenu po rođenju, datumu rođenja, državljanstvu, spolu, nacionalnosti, adresi, obrazovanju i stručnom usavršavanju, vještinama, postavljenjima, razrješenjima, stažu i iskustvu, plaćama i naknadama, ocjenama rada, stegovnim mjerama i krivičnim presudama, a koji su značajni za upravljanje ljudskim potencijalima, i za koje se primjenom odgovarajućeg interfejsa može pristupiti samo statističkim podacima. Osobni podaci koji se vode u Registru zaposlenih, osim imena i prezimena, nisu javni.  Registar zaposlenih sadrži i sve potrebne podatke o institucijama.
Vijeće ministara Bosne i Hercegovine, na 102. sjednici održanoj 18.2.2026. godine, donijelo je Odluku o sadržaju i vođenju Registra zaposlenih u institucijama Bosne i Hercegovine („Službeni glasnik BiH“, broj: 22/26). 
Agencija je institucija koja igra ključnu ulogu u segmentu zaštite prava, a posebno u pogledu žalbi i stegovne odgovornosti državnih službenika, u pogledu datih mišljenja na zahtjev i institucija i fizičkih osoba vezano za područje državne službe u cjelini (od zapošljavanja preko ocjenjivanja državnih službenika  i obuke državnih službenika, do mogućnosti ostvarivanja prava koja proizilaze iz važećih pravnih normi, kao i do sankcioniranja povrede službene dužnosti), kao i u segmentu borbe protiv korupcije. U cilju bolje provedbe Zakona, Agencija samostalno donosi ili je obrađivač podzakonskih akata koje donosi Vijeće ministara Bosne i Hercegovine, a čija svrha jeste sprečavanje postojanja pravnih praznina koje mogu rezultirati eventualnim zloupotrebama ovlaštenja, kršenju zakonskih normi i uopće stagniranju razvoja državne službe.  

Sukladno obvezama koje proizlaze iz važećih propisa iz područja borbe protiv korupcije institucija Bosne i Hercegovine, Agencija je usvojila Plan borbe protiv korupcije 2025-2028. godine, te će se u predstojećem razdoblju periodu, u skladu sa Smjernicama Agencije za prevenciju korupcije i koordinaciju borbe protiv korupcije BiH, donijeti novi Plan integriteta.
Državni službenici imaju stalnu potrebu raditi na svom stručnom obrazovanju i usavršavanju za potrebe obavljanja poslova svog radnog mjesta budući da se okruženje konstantno razvija. Agencija kao nadležna institucija pruža usluge obuka institucijama Bosne i Hercegovine, kontinuirano organizira obuke koje su dostupne svim državnim službenicima institucija Bosne i Hercegovine tzv. horizontalne obuke. Upravljanje obukama je bazirano na procjeni potreba za obrazovanjem i usavršavanjem državnih službenika (Analiza potreba za obukom - TNA), javnom oglašavanju obuka, provođenju i evaluaciji obuka. U prethodnih pet godina Agencija je organizirala u prosjeku 125 obuka godišnje, koje su pohađala prosječno 3070 polaznika obuka godišnje, od strane certificiranih predavača koje je angažirala Agencija. 

S ciljem kreiranja održivog i struktuiranog pristupa stručnom usavršavanju i osposobljavanju, te kako bi se odgovorilo rastućim potrebama institucija Bosne i Hercegovine, Agencija je razvila poseban portal, informacijski sustav za upravljanje procesom obuke (TMS). Funkcionalnosti ovog sustava uključuju: objava obuke, s navedenom temom, predavačima, vremenom i mjestom održavanja, kao i rokom za prijavu; prijavljivanje državnih službenika za učešće na obuci; obavještavanje neposredno nadređenog državnom službeniku o prijavi; evaluacija obuka; izdavanje certifikata o pohađanju obuke; kreditiranje obuka, itd.

TMS sustav je namijenjen državnim službenicima svih institucija na razini Bosne i Hercegovine, trening-administratorima Agencije i drugim institucijama koje organiziraju obuke. Sustav će, u perspektivi, koristiti ne samo Agencija za organiziranje horizontalnih obuka, već i druge institucije Bosne i Hercegovine koje za tim iskažu potrebu, a pružaju uslugu sektorskih, vertikalnih obuka. Planirano je dodatno unapređenje TMS platforme kao način kontinuiranog prilagođavanja korisnicima, predavačima i trening-administratorima. Nadogradnja bi trebala obuhvatiti nove AI funkcionalnosti kao i unapređenje statističkih modula, analiza i izvještavanja. 

Na ovaj način Agencija je sa smanjenim financijskim sredstvima u mogućnosti ponuditi obuke većem broju državnih službenika budući da je ovim sustavom omogućen daljinski pristup obukama kao i obuke u kojima sami polaznici određuju tempo napredovanja. Ovaj sustav omogućava Agenciji da efikasnije upravlja procesom pružanja obuka na način da se osigura da obuke budu usmjerenije i da svojom sadržinom odgovore potrebama državnih službenika. Značajan naglasak ovog sustava je na upravljanju kvalitetom kroz osiguravanje evaluacije obuke od strane polaznika i  mogućnost praćenja ocjena trenera. Agencija će raditi na poboljšanju funkcionalnosti TMS-a.

Prateći suvremene trendove u pružanju stručnog usavršavanja državnih službenika u institucijama Bosne i Hercegovine, Agencija je inicijalno uz podršku Njemačkog društva za međunarodnu suradnju (GIZ) u okviru programa Jačanje javnih institucija BiH, a kasnije kroz suradnju s drugim međunarodnim partnerima, pripremila nove tipove obuke kroz uvođenje Informacijskog sustava za upravljanje elektronskim učenjem (Learning Management System - LMS). Ovaj sustav doprinosi uštedi javnoj potrošnji budući da omogućava financijski isplative načine obuke i stručnog usavršavanja. LMS nudi nekoliko modela učenja na daljinu, i to:

a) e-learning (učenje na daljinu preko interneta uz pomoć predavača na lms.ilearn.gov.ba);
b) e-learning na zahtjev (self-paced, odnosno učenje preko interneta pri čemu polaznik sam određuje ritam učenja na lms.ilearn.gov.ba). 

Kontinuirano se razvijaju nove obuke u suradnji s drugim institucijama i organizacijama.

Agencija je također omogućila državnim službenicima da pohađaju obuku putem webinar-a, što predstavlja učenje na daljinu preko interneta u realnom vremenu na instaliranoj Adobe Connect platormi na web stranici adsbih.adobeconnect.com.

U skladu s preporukama SIGMA OECD izvješća o provedenoj Analizi profesionalizacije državnih službenika na položaju i naredni koraci u državama Zapadnog Balkana, Agencija je u proteklom razdoblju stavila fokus na dodatno unapređenje stručnog usavršavanja rukovodećih državnih službenika, kako bi se osigurao daljnji razvoj profesionalnih kompetencija, a u skladu s urađenom analizom potreba za obukom, razvijenim planom i programom menadžerskih obuka, te Naputkom o obuci za rukovodeće državne službenike u institucijama Bosne i Hercegovine. 
[bookmark: _Toc436381226]
Na osnovu usvojenog Akcijskog plana za realizaciju prioriteta iz Analitičkog izvješća Europske komisije od strane Vijeća ministara Bosne i Hercegovine, Agencija u razdoblju 2027-2029. godinu planira povećati sredstva za obuke državnih službenika, kako bi se realizirale preporuke vezane za obuke državnih službenika.
U sklopu programa realizirat će se programska aktivnost:
1. Provođenje natječajnih procedura, obuka i zaštita prava državnih službenika.
[bookmark: _Toc203121098]5. Resursi i kapaciteti potrebni za postizanje ciljeva
[bookmark: _Toc203121099]
5.1. Predviđeni izvori financiranja (proračun, vanproračunska sredstva)
[bookmark: _Hlk134635034]
Za realizaciju Srednjoročnog plana sredstva se osiguravaju prvenstveno iz proračuna institucija Bosne i Hercegovine. Proces srednjoročnog planiranja je usklađen sa procesom izrade proračuna. 
Sredstva planirana za realizaciju Srednjoročnog plana rada Agencije za razdoblje od 2027. do 2029. iznose 11.182.000 KM i realiziraju se kroz program Zapošljavanje, stručno usavršavanje i zaštita prava državnih službenika. 
U ovom trogodišnjem razdoblju nema planiranih projekata i programa koji se financiraju iz kreditnih i drugih izvora finansiranja.
[bookmark: _Toc203121100]
5.2. Jačanje organizacijskih kapaciteta potrebnih za izvršenje plana

Agencija trenutno ima 27 zaposlenih (11 M i 16 Ž), u odnosu na 36 pozicija predviđenih Pravilnikom o unutarnjem ustrojstvu, što čini 75% zaposlenih od planiranog broja zaposlenih. 

U predstojećem razdoblju 2027-2029. godinu Agencija će kontinuirano raditi na jačanju i razvoju kadrovskih kapaciteta kroz redovite/specijalističke obuke.

[bookmark: _Toc203121101][bookmark: _Toc436381227]6. Okvir za praćenje provođenja plana 

U cilju praćenja (aktivnosti) rezultata tijekom provođenja Srednjoročnog plana rada u navedenom razdoblju, utvrđeni su i definirani ključni pokazatelji ishoda za programe i pokazatelji izlaznog rezulta za programsku aktivnost.
Detaljan pregled navedenih pokazatelja i njihovih vrijednosti po godinama prikazan je u Privitku 2, Akcijski plan, Obrazac 2 : Pregled programa, programskih aktivnosti, projekata i planiranih akata.
[bookmark: _Toc203121102]
6.1. Definiranje ključnih pokazatelja

U nastavku su prikazani pokazatelji ishoda za programe i pokazatelji izlaznog rezultata za programske aktivnosti zajedno sa njihovim početnim i ciljanim vrijednostima koje se odnose na naredno trogodišnje razdoblje.

Naziv Programa: Zapošljavanje, stručno usavršavanje i zaštita prava državnih službenika
	
Pokazatelj rezultata
1. Broj postavljenih državnih službenika u odnosu na broj upražnjenih pozicija dostavljnih u zahtjevima za oglašavanje radnih mjesta od strane institucija BiH
Polazna vrijednost (2026.)  80%      Očekivana vrijednost (2029.)  80%

2. Stupanj zadovoljstva korisnika obuka koje pruža Agencija
Polazna vrijednost (2026.)  85%       Očekivana vrijednost (2029.)  86%

Programska aktivnost: Provođenje natječajnih procedura, obuka i zaštita prava državnih službenika

Pokazatelj rezultata
1. Broj završenih natječajnih procedura u odnosu na broj zaprimljenih zahtjeva za oglašavanje
Polazna vrijednost (2026.)  80%      Očekivana vrijednost (2029.)  80%
2. Broj realiziranih obuka u odnosu na plan
Polazna vrijednost (2026.)  95%      Očekivana vrijednost (2029.)  96%
3. Broj riješenih predmeta po zahtjevima za ostvarivanje prava i odgovornosti
[bookmark: _Hlk202717405]Polazna vrijednost (2026.)  95%      Očekivana vrijednost (2029.)  95%
4. Broj planskih i izvještajnih dokumenata
Polazna vrijednost (2026.)  98%      Očekivana vrijednost (2029.)  98%


[bookmark: _Toc203121103]6.2 Metode za prikupljanje informacija o pokazateljima

Agencija za državnu službu BiH prikuplja informacije o pokazateljima rezultata i pokazateljima uspjeha iz svih dostupnih izvora koji na raspolaganju (vlastite evidencije, baze podataka i ostali dostupni izvori).


[bookmark: _Toc203121104]6.3. Osnovni zaključci prethodnog Izvješća o provođenju plana rada

Agencija je u prethodnoj godini nastavila s realizacijom procesa zapošljavanja državnih službenika na zahtjev institucija, te s aktivnostima iz svoje nadležnosti u cilju pružanja pomoći institucijama u realizaciji njihove kadrovske politike i organizacijskog razvoja, zaštite prava državnih službenika, provođenja stegovnih postupaka, obuke i stručnog usavršavanja državnih službenika. Agencija je vršila planirane aktivnosti na unapređenju postojećeg informacijskog sustava za upravljanje procesom zapošljavanja državnih službenika u institucije Bosne i Hercegovine.
Izmjenama i dopunama Zakona o državnoj službi u institucijama BiH (“Službeni glasnik BiH” broj: 18/24), članak 62a. normiran je Registar zaposlenih u institucijama Bosne i Hercegovine. Registar zaposlenih predstavlja kadrovsku evidenciju zaposlenih koju vodi Agencija u suradnji s institucijama, a koji čini jedan od modula informacijskog sustava upravljanja ljudskim potencijalima. Registar zaposlenih služi za upravljanje kadrovima u vezi s radnim odnosima, a vodi se u elektronskoj formi informatičke baze podataka. Navedenim člankom je propisano da Vijeće ministara Bosne i Hercegovine, na prijedlog Agencije, detaljnije regulira uspostavljanje i vođenje Registra. Usvojena je Odluka o sadržaju i vođenju Registra zaposlenih u institucijama Bosne i Hercegovine („Službeni glasnik BiH“, broj: 22/26). 
Agencija je u izvještajnoj 2025. godini u većoj mjeri realizirala ciljeve utvrđene Srednoročnim planom rada za razdoblje 2025-2027. godina. 

Sagledavajući napredak u ostvarivanju ciljeva u prethodnom razdoblju može se zaključiti da Agencija doprinosi realizaciji strateških ciljeva utvrđenih Strateškim okvirom za Bosnu i Hercegovinu, koji je usvojen od strane Vijeća ministara Bosne i Hercegovine. Također, podaci govore da je ostvaren napredak ka ostvarenju srednjoročnih ciljeva koji su utvrđeni Srednjoročnim planom rada Agencije za državnu službu Bosne i Hercegovine za 2025-2027. godinu. Agencija smatra da proces srednjoročnog planiranja omogućava efikasno i usmjereno planiranje i praćenje ostvarenih rezultata na srednjoročnoj i godišnjoj razini, te potvrđuje svoju opredjeljenost za daljnjim unapređenjem svog srednjoročnog plana.

AKCIJSKI PLAN
[bookmark: _Toc203121106]Obrazac 1: Pregled mjera i veza sa strateškim okvirom 
[bookmark: _Toc203121107][bookmark: _Toc203121108]Obrazac 2: Pregled programa, programskih aktivnosti, projekata i planiranih akata 
Lista visokih i kritičnih strateških rizika i mjera za otklanjanje rizika


Potpis
_______________________

